अब कैंसर का कीमोथैरेपी से सिविल में ही होगा इलाज
जिलेके कैंसर से पीड़ित मरीजों को इलाज के लिए अब बाहर नहीं जाना पड़ेगा, क्योंकि सरकार कैंसर से पीड़ित मरीजों को राहत देने के लिए सिविल अस्पताल में कीमोथैरेपी युनिट खोलने जा रही है। मार्च के अंत तक कैंसर से पीड़ित मरीजों का सिविल अस्पताल में भी इलाज होगा। इसके लिए सरकार ने पठानकोट में पत्र भेजकर कैंसर से पीड़ित मरीजों के इलाज के लिए युनिट बनाने को कहा है, ताकि कैंसर से पीड़ित मरीजों का इलाज हो सके। कीमोथैरेपी इंजेक्शन और मेडिसिन मुहैया करवाएगी सरकारकैंसर से पीड़ित मरीजों की सर्जरी, रेडियोग्राफी के अलावा कीमोथैरेपी इंजेक्शन से ट्रीटमेंट किया जाता है। इसके लिए सरकार पहले कीमोथैरेपी इंजेक्शन मुहैया करवाएगी, ताकि अगर कोई कैंसर से पीड़ित मरीज पहुंचता है तो मेडिकल स्पेशलिस्ट डाक्टर कीमोथैरेपी इंजेक्शन अन्य ट्रीटमेंट से मरीज का इलाज शुरू कर सके। बता दें कि जिले में अब तक 200 से अधिक कैंसर से पीड़ित मरीजों को मुख्यमंत्री राहत कोष फंड से डेढ़ लाख रुपए की सहायता की जा चुकी है। अस्पताल के मुताबिक जिले पठानकोट के अलावा हिमाचल जेएंडके से भी कैंसर से पीड़ित मरीज सिविल अस्पताल में पहुंचते है।
उधर एसएमओ डॉ. भूपिंद्र सिंह का कहना है कि पत्र मिलने के बाद मेडिकल स्पेशलिस्ट डा.अशोक ढिल्लो को कैंसर से पीड़ित मरीजों के इलाज संबंधी ट्रेनिंग के लिए भेज दिया है। फिलहाल कीमोथैरेपी युनिट शुरू करने के लिए सरकार ने पत्र भेज दिया है, जो मार्च के अंत तक शुरू होने की उम्मीद है।
hin_Deva hin_Deva hin_Deva